കഴക്കൂട്ടം കാരോട് ബൈപാസിലെ പുറുത്തിവിള പ്രധാന ജംഗ്ഷനായി നിലനിറുത്തണം തിരുപുറം പഞ്ചായത്ത് ജനപ്രതിനിധികള് ഉപവസിച്ചു നെയ്യാറ്റിന്കര: കാരോട് കഴക്കൂട്ടം ബൈപ്പാസില് തിരുപുറം പഞ്ചായത്തിലെ പുറുത്തിവിള ജംഗ്ഷന് പ്രധാന ജംഗ്ഷനായി നിലനിറുത്തണം എന്നാവശ്യപ്പെട്ട് തിരുപുറം പഞ്ചായത്ത് ജനപ്രതിനിധികള് ഉപവസിച്ചു. കഴിഞ്ഞ നാല് വര്ഷങ്ങള്ക്ക് മുന്പ് നാഷണല് ഹൈവെ അതോറിട്ടി വിളിച്ചുചേര്ത്ത യോഗത്തില് എം.പിയുടെ സാനിദ്ധ്യത്തില് ഇക്കാര്യത്തില് തീരുമാനമായിരുന്നു. എന്നാലിവിടെ ഒരു സിഗ്നല് മാത്രം സ്ഥാപിച്ച് തീരുമാനത്തെ അട്ടിമറിക്കുന്നതായാണ് ആരോപണം. പ്രദേശ വാസികളായ നൂറുകണക്കിന് ആളുകളെ പ്രതികൂലമായി ബാധിക്കുന്ന ഈ തീരുമാനം പുനഃപരിശോധിക്കണമെന്ന് ആവശ്യപ്പെട്ട് തിരുപുറം പഞ്ചായത്ത് കമ്മറ്റി പ്രമേയം പാസാക്കിയിരുന്നു. തുടര്ന്ന് ഭരണപ്രതിപക്ഷവ്യത്യാസമില്ലാതെ ജനപ്രതിനിധികള് ഒറ്റക്കെട്ടായി പുറുത്തിവിള ജംഗ്ഷനില് ഉപവാസം സംഘടിപ്പിക്കുയായിരുന്നു. വിഷയത്തില് ഇടപെടണമെന്നും നാഷണല് ഹൈവെ അതോറിട്ടിയുടെ മുന് ഡിസൈന് നിലനിറുത്താന് വേണ്ട നടപടികള് സ്വീകരിക്കണം എന്നതുമാണ് ആവശ്യം. മുഖ്യമന്ത്രി, പൊതു മരാമത്ത് മന്ത്രി, നാഷണല് ഹൈവെ അതോറിട്ടി ഉന്നത ഉദ്യോഗസ്ഥര് എന്നിവര് വിഷയത്തില് ഇടപെട്ട് പ്രശ്നപരിഹാരത്തിന് നടപടി വേണമെന്നതാണ് നാട്ടുകാരുടെ ആവശ്യം. ഇന്നലെ നടന്ന ഉപവാസം കെ. ആന്സലന് എം.എല്.എ ഉദ്ഘാടനം ചെയ്തു. പഞ്ചായത്ത് പ്രസിഡന്റ് ഷീന ആല്ബിന് നേതൃത്വം നല്കി. ജില്ലാ പഞ്ചായത്ത് അംഗം സൂര്യ എസ്. പ്രേം, ബ്ലോക്ക് പഞ്ചായത്ത് അംഗം ഷിനി, തിരുപുറം പഞ്ചായത്ത് വൈസ് പ്രസിഡന്റ് തിരുപുറം സുരേഷ്, സ്റ്റാന്ഡിംഗ് കമ്മറ്റി അദ്ധ്യക്ഷന്മാര്, മറ്റ് ജനപ്രതിനിധികള് തുടങ്ങിയവര് പങ്കെടുത്തു.